laion/Wikipedia-Exotic huggingface dataset:
פרייקורפס ליצו

פרייקורפס ליצו (בגרמנית: Freikorps Lützow; הכוחות החופשיים של ליצו) הייתה יחידת פרייקור בולטת שפעלה ברפובליקת ויימאר בין ינואר 1919 לאפריל 1920. פרייקורפס ליצו הוקם ב-17 בינואר 1919 בידי שלושה קצינים לשעבר מצבא הקיסרות הגרמנית: הנס פון ליצו, ולטר דין ואריך פון ביבו. הם בחרו לקרוא ליחידה על שמו של ליצו דווקא כדי ליצור השוואה בינה לבין "הפרייקור של ליצו" המיתולוגי. הפרייקורפס מומן מכספי הקרן של הליגה האנטי-בולשביקית. בשיאו כלל פרייקורפס ליצו 1,500 חיילים. הוא פעל כנגד סיעות השמאל הקומוניסטי בגרמניה, אך גם התנגד לעצם קיומה של רפובליקת ויימאר וקרא להחזרת המונרכיה לגרמניה. הפרייקורפס לחם לצד הצבא הסדיר במהלך קרבות מרץ בברלין וברדיפת המורדים שלאחריהם. לאחר מכן השתתף הפרייקורפס בכיבוש הרפובליקה הסובייטית הבווארית ובדיכוי האכזרי של מרד הרוהר. בקרב על העיר רמשייד אל מול צבא הרוהר האדום, ספג הפרייקורפס אבדות כבדות וכמעט נמחק לחלוטין. הוא פורק לבסוף באפריל 1920. אוטו פרידריך, לפני המבול, ברלין 1933-1918, ירושלים: הוצאת כרמל, 2010 Sebastian Haffner: Die Deutsche Revolution 1918/19. Rowohlt-Taschenbuch-Verlag, Reinbek bei Hamburg 2004 FREI­KORPS LÜT­ZOW ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרייקורפס ליצו".
סאחה (שפה)

סאחה, הידועה גם בשם יקוטית ,יאקוט או סאקה (ביקוטית: саха тыла) היא שפה טורקית עם כ-450,000 דוברי שפת אם. בנוסף לרוסית, היא שפה רשמית ברפובליקת סאחה-יקוטיה שבסיביר, המהווה חלק מהפדרציה הרוסית. שפה זו שונה מכל השפות הטורקיות האחרות בנוכחות מילים שמקורן לא ברור (אולי פליאו-סיבירי). מילים רבות בשפה זו שאולות מהמונגולית ומרוסית. סאחה היא שפתם של היקוטים, או הסח'ה (סאחה: саха, sakha; ברבים: сахалар, sakhalar). הם קבוצה אתנית טורקית. שפת היקוטים, סאחה, שייכת לענף הסיבירי של השפות הטורקיות. המילה הרוסית יאקוט נלקחה מ-evenk yokō. היקוטים קוראים לעצמם סאחה, או אורנגאי סאחה (יאקוט: Уран Саха, אוראן סאחה) סאחה כרוניקות ישנות. סאחה מדוברת בעיקר ברפובליקת סאחה-יקוטיה. היא בשימוש גם על ידי יקוטים אתניים באזור חברובסק ובפזורה קטנה בחלקים אחרים של רוסיה, טורקיה וחלקים אחרים של העולם. דולגאנית, קרובת משפחה של יאקוט, הנחשבת לעיתים לניב של יקוטית, מדוברת על ידי דולגנים באזור קרסנויארסק. סאחה נמצאת בשימוש נרחב בתור לינגואה פרנקה על ידי מיעוטים אתניים ברפובליקת סאחה-יקוטיה. ישנם 4 שלבים בהיסטוריה של מערכות הכתיבה של סאחה: עד תחילת שנות העשרים של המאה ה-20 – כתיבה על פי האלפבית הקירילי; 1917–1929 – מערכת הכתיבה של נובגורודוב, המבוססת על האלפבית הלטיני; 1929–1939 - אלפבית מאוחד על בסיס לטיני; מאז 1939 - כתיבה המבוססת על האלפבית הקירילי. טובאנית מדיה וקבצים בנושא סאחה בוויקישיתוף Yakut Vocabulary List (from the World Loanword Database) Sakha Open World – Орто Дойду (אורכב 22.09.2017 בארכיון Wayback Machine) – A platform to promote the Yakut Language on the web; News, Lyrics, Music, Fonts, Forum, VideoNews (in Yakut, Unicode) סאחה, באתר אנציקלופדיה בריטניקה (באנגלית) מפקד אוכלוסין 2010 (ברוסית) חוקת רפובליקת סאחה (יקוטיה), סעיף 46 Yakuts, Inside the New Russia, ‏2018-10-27 (באנגלית אמריקאית) http://www.perepis2002.ru/ct/doc/TOM_04_06.xls (ברוסית, 2002) Петров, Н.Е. (1972). "Алфавит Якутского Языка". In Баскаков, Н.А. (ed.). Вопросы Совершенствования Алфавитов Тюркских Языков СССР (ברוסית). Moscow: Академия наук СССР.
ולד (דרום אפריקה)

ולד (באנגלית ובאפריקאנס: Veld; משמע: "שדה") הוא סוג של תוואי נוף הקיים באפריקה הדרומית. בעיקרון, מדובר בשטח מפלסי מכוסה בדשא או בעשביה נמוכה, הנמצא במדינות דרום אפריקה, לסוטו, אסוואטיני, זימבבואה ובוטסואנה. השם ניתן לסוגים שונים של תוואי שדות פתוחים בדרום אפריקה המשמשים למרעה וחקלאות. עבור רוב החקלאים הדרום אפריקאים כיום, ה'ולד' מתייחס לקרקע החקלאית שעליה הם עובדים. ניתן להבחין בסוגים שונים של שדות, בהתאם למאפיינים מקומיים כגון גובה, חקלאות ואקלים. לפיכך, יש ולד גבוה, ולד בינוני, ולד נמוך, ולד קוצים, ולד עשב ובושוולד (אנ'). הגבול בין זני הוולדים השונים הללו מעורפל לעיתים קרובות, ולכולם מתייחסים בדרך כלל במונח הכללי 'ולד' על ידי מקומיים. מטעמי נוחות, האזורים העיקריים - ולד נמוך, בינוני וגבוה - מובחנים על בסיס גובה. במטרה לשמר את מיני בעלי החיים באזור, ממשלות דרום אפריקה וזימבבואה הקדישו שטחים רחבי ידיים כשמורות טבע, הגדולה והמפורסמת שבהן היא הפארק הלאומי קרוגר. בין היונקים המוגנים המוכרים בסביבת שמורות הטבע של הוולד נמצאים אריה קרוגר, נמר אפריקאי, ברדלס ערבות, ג'ירף דרומי, פיל סוואנה אפריקני, ראם הצבי, קודו גמלוני, אילנד מצוי דרומי, אנטילופת סוס שחורה ואנטילופת סוס קצרת-קרן. היונקים הקטנים יותר, רוב הזוחלים וכמעט כל העופות - מלבד היען המצוי, שלמעשה נכחדה מהוולד - עדיין נמצאים בטבע. אריה טרנסוואל (או קרוגר) בפארק הלאומי קרוגר. נמר אפריקאי צעיר בציד בשמורת הקרנפים והאריות. קודו גמלוני בפארק הלאומי קרוגר. פיל סוואנה אפריקני בפארק הלאומי קרוגר. היפופוטם בפארק הלאומי קרוגר. מדיה וקבצים בנושא ולד בוויקישיתוף science/sweetveld, science/veld ולד, באתר אנציקלופדיה בריטניקה (באנגלית) Veld, Sciencedirect (באנגלית) African veld, Wrangle (באנגלית)
קרלוס קניאס

קרלוס קַנְיָאס (בספרדית: Carlos Cañas) (3 בספטמבר 1924 – 14 באפריל 2013) היה אחד הציירים החשובים ביותר של אל סלבדור, וחלוץ באמנות מופשטת באזור מרכז אמריקה. הוא הוגדר כ"יחיד במינו באמנות האל-סלבדורית, פורץ דרך שהציג באופן הירואי אמנות מודרנית בחברה פרובינציאלית". הוא למד אמנות ותיאוריה בבית הספר לאמנויות של אל סלבדור. בשנת 1950, הוא קיבל מלגה ללימודי אמנות, היסטוריה, אסתטיקה וספרות במדריד באקדמיה ריאל דה בלאס ארטס דה סן פרננדו (אנ'). קניאס הציג בביאנלה הראשונה של אמריקה הלטינית, ספרד (1951); בביאנלה הרביעית של התחריט, יפן (1964); בגלריה סאטון, EUA (1979) שבאדינבורו ועוד. בשנת 2012, הוא קיבל את הפרס הלאומי לתרבות, "Premio Nacional de Cultura", של אל סלבדור. Muere Carlos Cañas, maestro de la artes plásticas iberoamericanas, El Dia/Vida & Cultura, 15 de abril de 2013 Carlos Cañas : Premio Nacional de Cultura 2012, artes plásticas, WorldCat AP, Carlos Canas Chronicle Horror of War, Herald-Journal - Aug 24, 1984 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרלוס קניאס". ערך זה הוא קצרמר בנושא אמנים ובנושא ציירים. אתם מוזמנים לתרום לוויקיפדיה ולהרחיב אותו.
מאצ'לי

מָאֵצַ'לִי (בהינדית: मछली - דג; שם קוד: T-16; ‏1996 – 18 באוגוסט 2016) הייתה טיגריס בנגלי שנודעה בכישרון הציד שלה, תולדות חייה וסרטי נשיונל ג'יאוגרפיק הרבים שהופקו על אודותיה. בפארק הלאומי רנטמבור, מדינת ראג'סטאן שבהודו. היא נחשבת דמות אם לדור הטיגריסים שבאו אחריה בפארק[דרושה הבהרה]. הולידה 11 צאצאים בחמישה שגרים. נחשבה לטיגריסית המפורסמת בעולם. מתה בשנת 2016 בגיל 20, הנחשב למופלג במיוחד עבור טיגריס בטבע[דרוש מקור]. מאצ'לי נולדה בשגר ביחד עם שלוש אחיות. היא נקראה על שם אמה עקב סימון דמוי דג סביב העין שלה. בגיל שנתיים החלה לצוד ולהשתלט על חלק מהטריטוריה של אמה. בין 1999 ל-2006 למאצ'לי היו ארבעה מחזרים והיא ילדה 11 גורים בריאים. עקב טיפולה המסור בגידול הגורים עלתה אוכלוסיית הטיגריסים בפארק מ-15 בשנת 2004 לכדי 50 בשנת 2014 כאשר כמעט כל הטיגריסים הצעירים הם צאצאיה של מאצ'לי. חלק מגוריה הגיעו אל שמורת "שריגר טייגר", והגדילו את אוכלוסיית הטיגריסים גם שם. בשנת 2014 מאצ'לי נעלמה לפתע. 200 עובדי גנים לאומיים חיפשו אותה. היא נמצאה לאחר חודש במצב בריאותי טוב. למרות העובדה שהיא הואכלה רבות על ידי צוות הפארק הייתה לה יכולת מלאה לצוד בעצמה. היא נודעה ביכולת הציד המרשימה שלה, בשנת 2003 נלחמה והרגה תנין ביצות באורך ארבעה מטרים. רשות הפארקים הלאומיים של הודו הרוויחה בממוצע כעשרה מיליארד דולר מדי שנה הודות לתיירים שרצו לראות את הטיגריסית. היא זכתה ב"פרס מפעל חיים" על פועלה בשיפור התיירות וההכנסות שהביאה למדינה. בשנת 2013 הוציאה ממשלת הודו מעטפה ובול דואר לכבוד הטיגריסית על "תרומתה האקולוגית והכלכלית". מאצ'לי הייתה הטיגריסית המפורסמת בעולם, היא הוצגה ופורסמה בתוכניות טבע רבות כולל סרט תיעודי בן 50 דקות על חייה בתוכניות בערוצים נשיונל ג'יאוגרפיק ואנימל פלאנט. בשנת 2012 פורסם סיפור חייה בערוץ ה-BBC בסרט "מלכת הטיגריסים". בשנותיה האחרונות נחלשה מאצ'לי ואיבדה את הטריטוריה שלה לבתה "סונדארי". כאשר כבר לא הייתה מסוגלת לצוד, האכיל אותה צוות הפארק. מאצ'לי עברה את תוחלת החיים בטבע הודות לתמיכה ושימור. באוגוסט 2016 חלתה וקיבלה תרופות מהצוות המטפל. ב-18 באוגוסט מתה מאצ'לי מקוצר נשימה. היא חייתה בין חמש לעשר שנים יותר מטיגריס ממוצע בטבע. הלווייתה נערכה כטקס מסורתי הינדי באזור. בשנתה האחרונה צולם עליה הסרט "הטיגריס המפורסם בעולם" שם נראתה עם בתה סונדארי במבצר רנטמבור שנחשב למקום מושבה העיקרי. הסרט נחתם עם מותה. חשיבותה של מצ'אלי בהגדלת הילודה בפארק סייעה בשימורם של הטיגריסים באזור, תולדות חייה העלו את מודעות השימור כמו פרשת האריה ססיל. מדיה וקבצים בנושא מאצ'לי בוויקישיתוף Machali (T-16) - The Legend Tigress of Ranthambore The True Story of Machli, the World's Most Famous Tiger T-16, Machhali or The Lady of the Lake
אליפות ישראל באתלטיקה 1985

אליפות ישראל באתלטיקה נערכה באצטדיון הדר יוסף בין התאריכים 6–7 ביולי 1985. אליפות ישראל בריצת 10000 מטר לגברים ובריצת 3000 מטר לנשים נערכה ב-8 ביוני 1985. דליה נבות (הפועל העמקים) זכתה ב-5 מדליות אישיות, 2 מדליות זהב בריצת 100 מטר משוכות ובקפיצה לגובה, 2 מדליות כסף בריצת 100 מטר ובקפיצה לרוחק ומדליית ארד בריצת 200 מטר. עוז כץ (הפועל קריית ביאליק) זכה בשתי מדליות זהב, בריצת 800 מטר ובריצת 1500 מטר יאיר מקלר (הפועל כפר סבא) זכה בשתי מדליות זהב, בהדיפת כדור ברזל ובזריקת דיסקוס רביעיית השליחות של הפועל כפר סבא (דלית בונין, אורית קולודני, סיגל קוגון ומיכל לוי) קבעה בריצת 4x100 מטר שיא ישראלי חדש לאגודות בתוצאה של 48.29 שניות. אלכס פרלסמן, יואב שרון - הישראלי המהיר ביותר, מעריב, 7 ביולי 1985 אלכס פרלסמן, הוויתור של לברן השתלם, מעריב, 8 ביולי 1985 אלכס פרלסמן, הוויתור של לברן השתלם, מעריב, 8 ביולי 1985 ברוריה ביגמן, שיא נוער בקפיצה לרוחק, מעריב, 9 ביוני 1985 פנטון קמפבל (אנגליה אנגליה), ניצח בריצת 100 מטר בתוצאה של 10.61 שניות פנטון קמפבל (אנגליה אנגליה), ניצח בריצת 200 מטר בתוצאה של 21.69 שניות מארק הנדלסמן ניצח בריצת 800 מטר בתוצאה של 1:50.49 דקות, אך לא קיבל את מדליית הזהב מאחר שאיחר מלוס אנג'לס לתחרות המוקדמות. שלישי סיים רדיל טיילור (בריטניה בריטניה), 1:50.79 דקות דייב בוזה (אנגליה אנגליה), ניצח בריצת 5000 מטר בתוצאה של 14:08.30 דקות
אדמה זו שלי היא

אדמה זו שלי היא (באנגלית: This Earth Is Mine) הוא סרט קולנוע אמריקאי מסוגת דרמה רומנטית משנת 1959 בבימיו של קינג וידור, עם רוק הדסון, ג'ין סימונס, דורותי מקגוויר וקלוד ריינס בתפקידים הראשיים. התסריט מבוסס על הרומן "The Cup and the Sword" של אליס טיסדייל הוברט משנת 1942 והוא מתאר משפחת מגדלי ענבים עשירה בעמק נאפה בקליפורניה בתקופה הקשה של תקופת היובש. רוק הדסון זכה ב"Bambi Award" (אנ') כשחקן הטוב ביותר. סינדי רובינס הייתה מועמדת לפרס גלובוס הזהב לשחקנית חדשה ומבטיחה ביותר. בשנת 1931, לאחר אהבה נכזבת, אליזבת רמבו (ג'ין סימונס) מגיעה מלונדון לאחוזת משפחת רמבו בעמק נאפה בהזמנת סבה ז'אן פיליפ (קלוד ריינס) שהוא ראש המשפחה החולשת על שטח גדול של מטעי גפנים. היא מתקבלת שם על ידי דודתה מרתה פיירון (דורותי מקגוויר) ובעלה פרנסיס (קנת סמית'). תוך זמן קצר מתברר לה שהמשפחה רוצה שתינשא לאנדריי סוואן (פרנסיס בת'נקורט) שלמשפחתו יש שטח גדול של כרם גפנים, נישואי תועלת כדי להגדיל את שטחי הכרמים של המשפחה. אליזבת מכירה את ג'ון רמבו (רוק הדסון), גבר נאה המחזר אחריה ואהבה ניצתת ביניהם למורת רוחה של מרתה. ג'ון ידוע כבנה של שרלוט רמבו (אן לי), בתו השנייה של פיליפ, אך הסוד הידוע למעטים הוא כי למעשה הוא בנו של פרנסיס פיירון בעלה של מרתה. פרט לכרמים של משפחת רמבו-פיירון יש בעמק מגדלים קטנים. פיליפ רמבו הוא שומר חוק ומגדל ענבים רק למאכל ולצימוקים עם הפסדים כבדים. ג'ון יוצר קשר עם סינדיקט בשיקגו שמוכן לקנות את ענבי נאפה במחיר טוב. רוב המגדלים מסכימים והמתנגדים מסכימים לאחר "שכנוע" מאנשי הסינדיקט. לג'ון לא אכפת מה עושה הסינדיקט עם הענבים אם כי הוא יודע שהם משמשים ליצירה לא חוקית של אלכוהול. פיליפ רמבו מתנגד להצעתו של ג'ון ועל רקע זה הם רבים. באז דיטריך (סינדי רובינס) היא עובדת במטעי הגפנים של המשפחה וג'ון יוצא אתה פעם אחת לאחר שהוא רואה במסיבה כי קשריה של אליזבת לאנדרי מתחממים. היא נמצאת בקשר עם האיכר האיטלקי לואיג'י גריפנטי (קן סקוט) באז נכנסת להיריון ואביה סוחט את פיליפ. מתארגנת חתונה בינה ללואיג'י ונולד ילד שלואיג'י חושב שהוא אביו. פיליפ לוקח את אליזבת לכרם ליד הכנסייה בו התחיל את עבודתו כמגדל גפנים ומספר לה על ההיסטוריה של המקום. ג'ון מגיע למקום ומתקבל בקרירות לאחר שנפוצו שמועות שהוא האב של הילד של באז. בכעס הוא זורק בדל סיגריה דולק שמבעיר את כל הכרם. הוא מגיע לביתם של לואיג'י ובאז. באז אומרת ללואיג'י שג'ון אינו אבי הילד אבל זה לא עוזר. לואיג'י תוקף את ג'ון, חובט בו ואחר כך יורה בו ופוגע בגבו. ג'ון עובר שיקום ממושך אך נזקק לקביים להליכה. הוא מבקש מפרנסיס להודיע לפיליפ כי הוא אשם בשריפת הכרם. פיליפ מת ומוריש לג'ון את הכרם השרוף. ג'ון מתחיל לשקם את הכרם בעזרתה של אליזבת והם מתחבקים לקראת עתיד משותף. "אדמה זו שלי היא", במסד הנתונים הקולנועיים IMDb (באנגלית) "אדמה זו שלי היא", באתר AllMovie (באנגלית) "אדמה זו שלי היא", באתר Rotten Tomatoes (באנגלית) "אדמה זו שלי היא", במסד הנתונים הקולנועיים KinoPoisk (ברוסית) אדמה זו שלי היא, באתר TCM אדמה זו שלי היא, באתר ארכיון המדינה תחילת הסרט, כותרות, והשיר "אדמה זו היא שלי", באתר יוטיוב ג'ון מסביר לאליזבת על ייצור היין, באתר יוטיוב קטע יומן חדשות על התחלת הסרטת "אדמה זו היא שלי", באתר יוטיוב
Explosions (אלבום של ת'רי דייז גרייס)

Explosions (בתרגום חופשי לעברית: פיצוצים) הוא אלבום האולפן השביעי של להקת הרוק האמריקאית ת'רי דייז גרייס שיצא לאור ב-6 במאי 2022 בהפצתה של חברת התקליטים RCA רקורדס. האלבום הופק על ידי הלהקה עצמה, והוא השלישי בו משמש מאט וולסט כסולן. עם סיום מסע ההופעות שליווה את האלבום הקודם של הלהקה, Outsider מ-2018 החלה הלהקה לכתוב מוזיקה לאלבומה הבא. מגפת הקורונה עיכבה את תהליך הכתיבה וההפקה, אך ב-1 במרץ 2021 הודיעו חברי הלהקה בחשבון האינסטגרם של הלהקה כי הם באולפן ההקלטות ומקליטים את אלבומם השביעי. ב-29 בנובמבר 2021 הוציאה הלהקה את "So Called Life", הסינגל הראשון מתוך האלבום. הסינגל הגיע לראש מצעד הרוק המיינסטרימי של הבילבורד. שלושה חודשים לאחר מכן, ב-17 בפברואר 2022 יצא סינגל שיווקי בשם "Neurotic" בו משתתף מוזיקאי הרוק הקנדי לוקאס רוסי. יחד עם השיר יצא גם קליפ הכולל את מילות השיר. ב-11 באפריל 2022 יצא הסינגל השני מהאלבום, "Lifetime". השיר הוקדש לתושבי מייפילד, קנטאקי לאחר שטורנדו אלים בדרגה EF4 הכה בעיר בדצמבר 2021. כל השירים נכתבו והולחנו על ידי ת'רי דייז גרייס וטד בראנר, למעט אם צוין אחרת.  ת'רי דייז גרייס מאט וולסט - שירה ברי סטוק - גיטרה מובילה בראד וולסט - גיטרה בס ניל סנדרסון - תופים מידע על האלבום Explosions באתר MusicBrainz האלבום Explosions באתר Discogs "THREE DAYS GRACE Announces 'Explosions' Album, Shares Music Video For New Single 'So Called Life'". 29 בנובמבר 2021. {{cite web}}: (עזרה) "Three Days Grace on Instagram: "It's go time! #newmusic #threedaysgrace #vocals #newalbum"". Instagram (באנגלית). Childers, Chad (29 בנובמבר 2021). "Three Days Grace Seek Escape With Heavy New Song 'So Called Life,' Announce New Album". Loudwire. {{cite web}}: (עזרה) Childers, Chad (17 בפברואר 2022). "Three Days Grace Team With Lukas Rossi on Anthemic New Song 'Neurotic'". Loudwire. {{cite web}}: (עזרה) Childers, Chad (11 באפריל 2022). "Three Days Grace Dedicate 'Lifetime' Video + U.S. Tour to Helping Mayfield Tornado Victims". Loudwire. נבדק ב-13 באפריל 2022. {{cite web}}: (עזרה)
הבשורות של ביצ'ווינתה

הבשורות של בִּיצְ'וִוינְתָּהּ (בגאורגית: ბიჭვინთის ოთხთავი; בִּיצְ'וִוינְתִּיס אוֹתְחְתָאוִוי) או ארבעת הבשורות של ביצ'ווינתה או הארבעה של ביצ'ווינתה הוא כתב-יד מאוייר מהמאה ה-12 של ארבע הבשורות כתוב בשפה הגאורגית, שהועתק בכתב הנוסחורי (גאו') הוא נקרא על שם קתדרלת ביצ'ווינתה (קתדרלת פיצונדה) (אנ') בביצ'ווינתה שבאבחזיה, שם התגלה הספר בשנת 1830. כתב היד נמצא כעת במרכז הלאומי לכתבי-יד של גאורגיה, טביליסי, תחת המספר H-2120. כתב-היד של הבשורות של ביצ'ווינתה נכתב על קלף והוא מכיל מ-230 דפי פוליו, במידה 31x23 ס"מ. הטקסט כתוב בכתב נוסחורי הגאורגי בדיו חומה, בשני טורים. הכותרות הן בכתב אֲסוֹמְתַווְרּוּלִי (גאו') בצבע סינגור מוזהב. כתב היד מכיל שתי מיניאטורות של האוונגליסטים מרקוס ולוקאס. דמותו של מרקוס משתרעת על דף שלם במסגרת דקורטיבית. דמות של נשר ועיטורי אותיות ראשיות בכתב אסומתוורולי (גאו'). עיטור דמוי כיסוי ראש ותחילית מעוטרת. צמחייה היא המוטיב העיקרי באיורים ובעיטורים והצבע הכחול הוא הצבע הבולט. כתב היד כרוך בכריכה כסופה, שהוזמנה - כפי שמספרת כתובת נלווית - על ידי שלמה ובנו אזקאן, נסיכי שרוואשידזה (אנ'), עבור קתדרלת ביצ'ווינתה של התיאוטוקוס (אנ') ("יולדת האל") לרגל ניצחונם לצדם של אלכסנדר השלישי מלך אימרתי (אנ') וָאמֶק השלישי מבית דאדיאני (אנ') נגד בית גוריאלי (אנ') וליפריט השלישי דאדיאני (אנ'). הסברה היא שמדובר בניצחון בקרב בנדזה (גאו') שהתקיים ביוני 1658. כתב היד התגלה על ידי חיילי הצבא הרוסי כשהוא מונח פתוח על מזבח קתדרלת ביצ'ווינתה שננטשה עם כיבוש האזור ב-1830. כתב היד הועבר לספרייה הציבורית בסנט פטרסבורג ולאחר מכן הועבר למרכז הלאומי לכתבי-יד של גאורגיה בטביליסי. בשנת 1888 צולמו הבשורות בסנקט פטרבורג על ידי אבי צילום האדריכלות הרוסית איוון ברשצ'בסקי (רו') מדיה וקבצים בנושא הבשורות של ביצ'ווינתה בוויקישיתוף Cultural Heritage in Abkhazia, ממשלת הרפובליקה האוטונומית של אבחזיה, 2015 (באנגלית) כתבי-היד הגאורגיים הנקראים אוֹתְחְתָאוִוי (הארבעה; ოთხთავი) כוללים את ארבע הבשורות של ארבעת המבשרים (אנ'). המינוח מוכר בנצרות האורתודוקסית המזרחית (ביוונית τετραευαγγέλιον) (אנ') ומיוחס לבשורות הקנוניות שנמסרו על ידי ארבעת המבשרים (אנ') - הבשורה על-פי מתי, הבשורה על-פי מרקוס, הבשורה על-פי לוקאס והבשורה על-פי יוחנן. Gelenava, Irakli (ed.). Cultural Heritage in Abkhazia [מורשת תרבותית באבחזיה] (PDF) (באנגלית). טביליסי: Meridiani. p. 33. פוליו (אנ') במשמעות של עלה של ספר או כתב יד. סִינְגּוּר (גאו') - צבע אדום ששימש לכתיבת כותרות ואות גדולה בכתבי-יד גאורגיים עתיקים והיה בשימוש נרחב במיניאטורות שבכתבי-היד. החתימה בצוואתו של דוד הבנאי שנמצאת במנזר שיו-מר'ווימה כתובה בצבע סִינְגּוּר. עיטור דמוי כיסוי ראש (אנ') הוא עיטור בכתבי-יד מימי הביניים המודפס בחלל הריק בתחילת פרק. השימוש בכיסויי ראש דקורטיביים בכתבי יד עבר בירושה של המערב מימי הביניים מהפקת ספרים עתיקים וביזנטיים מאוחרים, וזכה לפופולריות מיוחדת בתקופת הרנסאנס. פרסקוביה אובארובה (אנ'), "Христианские памятники - Christian monuments"‏, 1894, עמ' 8
פסגת סן סטפנו

פסגת סן סטפנו (באנגלית: San Stefano Peak ; בבולגרית: връх Сан Стефано) היא פסגה סלעית באי ראגד, למול החוף המערבי של חצי האי ביירז שבאי ליווינגסטון באיי שטלנד הדרומיים, שבאנטארקטיקה. הפסגה ממוקמת במרכז האי ראגד. פסגת סן סטפנו ממוקמת 3.48 קילומטרים צפונית-מזרחית מנקודת בנסון; פסגת סן סטפנו ממוקמת 4.17 קילומטרים דרומית-מזרחית מכף שפילד; פסגת סן סטפנו ממוקמת 830 מטרים דרומית מפסגת צ'רוון; פסגת סן סטפנו ממוקמת 1.91 קילומטרים מערבית מנקודת וונד; וכן פסגת סן סטפנו ממוקמת 1.58 קילומטרים צפונית-מערבית מנקודת ראדב. גובהה של פסגת סן סטפנו 256 מטרים מעל פני הים, והיא הנקודה הגבוהה ביותר באי ראגד. הפסגה מופתה לראשונה על ידי סוקרים ספרדיים בשנת 1993; מיפוי מדויק נוסף נעשה על ידי סוקרים בולגריים בשנת 2009. הפסגה נקראת על שם היישוב סן סטפנו, בה נחתמה אמנת סן סטפנו ב-3 במרץ 1878, אשר הביאה להקמתה של נסיכות בולגריה. נתונים כלליים
איי זי

אנתוני קרוז (באנגלית: Anthony Cruz; נולד ב-9 במרץ 1972), הידוע גם בשם הבמה איי זי (באנגלית: AZ), הוא ראפר אמריקאי מברוקלין, ניו יורק. הוא מוכר כשותף מוזיקלי של הראפר נאז וכחבר בהרכב ההיפ הופ דה פירם (באנגלית: "The Firm") יחד עם נאז, פוקסי בראון ונייצ'ר. מגזין האינטרנט "About.com" דירג את איי זי ברשימת "50 האם סי הטובים ביותר בזמננו (1987–2000)". איי זי נולד בבדפורד-סטייבסנט, שבברוקלין לאם אפרו אמריקאית ולאב דומיניקני. הוא גדל במזרח ניו יורק, שבברוקלין יחד עם אחותו ואמו. איי זי התחיל לכתוב ראפ כשהיה בן 12. בתחילת 1990 הוא נהיה חבר של נאז, ראפר צעיר מקווינס. נאז התחיל לעבוד על אלבומו הראשון, "Illmatic", והזמין את קרוז לעבוד איתו באולפן. איי זי הופיע ב-"Intro" ובשיר "Life's a Bitch" שבאלבום. לאחר שהאלבום יצא ב-1994, אי אם איי רקורדס הציעו לו להצטרף לחברת התקליטים. ב-10 באוקטובר 1995 קרוז הוציא לאור את אלבומו הראשון "Doe or Die", תחת חברת התקליטים "אי אם איי רקורדס". האלבום כלל הופעת אורח של נאז והופק על ידי פיט רוק, באקווילד ומפיקים נוספים. האלבום זכה להצלחה מסחרית. האלבום הגיע למקום #15 במצעד בילבורד 200 ולמקום הראשון במצעד אלבומי ה-R&B/היפ-הופ. האלבום כלל את הסינגל "Sugar Hill", שהגיע ב-1995 למעמד "זהב" על ידי איגוד תעשיית ההקלטות האמריקאי. ב-2001 יצא לאור אלבומו השלישי תחת אי אם איי רקורקדס, שהגיע למקום ה-23 במצעד בילבורד 200. הסינגל הראשי באלבום "Problems" הגיע למקום ה-#34 במצעד שירי ה-R&B/היפ-הופ. לאחר הוצאת האלבום, קרוז עזב את חברת התקליטים. ב-2002 יצא אלבומו הרביעי של קרוז, "Aziatic", שכלל את הסינגל "The Essence", שבו התארח הראפר נאז. הסינגל התמודד לפרס גראמי לביצוע הראפ הטוב ביותר לצמד או הרכב. ב-2006 יצא אלבומו השישי "The Format", שכלל הופעת אורח של .M.O.P. שיר הבונוס מתוך האלבום, "Royal Salute", הוא דיס על הראפר 50 סנט. ב-1 באפריל 2008 יצא לאור האלבום "Undeniable" תחת חברות התקליטים קוויט מאני וקוך רקורדס (באנגלית: "Koch Records"). האלבום הגיע למקום #141 במצעד בילבורד 200 ונמכרו יותר מ-25,000 עותקים בשבוע הראשון. ב-2004 קרוז התארח באלבום של הראפר גוסטפייס קילה. ב-10 בספטמבר 2021 יצא לאור האלבום התשעי של קרוז "Doe or Die II", שכלל הופעות אורח של טי פיין, ריק רוס, ליל וויין ועוד'. ב-1 לדצמבר 2023 יצא לאור האלבום העשירי של קרוז ״Truth Be Told” מדיה וקבצים בנושא איי זי בוויקישיתוף איי זי, ברשת החברתית אקס (טוויטר) איי זי, סרטונים בערוץ היוטיוב איי זי, באתר AllMusic (באנגלית) איי זי, באתר MusicBrainz (באנגלית) איי זי, באתר Discogs (באנגלית) איי זי, באתר Songkick (באנגלית) איי זי, באתר Genius איי זי, באתר בילבורד (באנגלית) 2003 Grammy Award Nominees Announced
משפחת קדמוני

משפחת קדמוני (באנגלית: The Flintstones, "משפחת פלינטסטון", מילולית משפחת אבן צור) היא סדרת אנימציה בת 166 פרקים שהופקה במקור על ידי האנה-ברברה לערוץ ABC, בין השנים 1960–1966. משפחת קדמוני נחשבת לאחת מסדרות הסיטקום המוצלחות ביותר שנעשו עד היום. וב-2002, פרסם מגזין הטלוויזיה TV Guide רשימה של 50 תוכניות הטלוויזיה הגדולות של כל הזמנים, ודרג את "משפחת קדמוני" במקום השלישי. הסדרה מבוססת במקור על קומדיית מצבים אמריקאית משנות החמישים בשם "The Honeymooners". הסדרה התמקדה בחייו של אדם קדמון השייך למעמד העובד בגרסה מודרנית של תקופת האבן, במשפחתו ובשכנו ברני, שהוא גם חברו הטוב ביותר. חלק מההומור בסדרה מתבסס על הצגת אורח חיים מודרני עם טכנולוגיה המבוססת על תקופת האבן ושימוש בבעלי חיים פרהיסטוריים, כולל דינוזאורים (כך למשל פרד הוא מנופאי המפעיל אפטוזאורוס ואילו וילמה, אשתו, שוטפת את הכלים עם חדק של ממותה). סדרה מצוירת זו תוכננה במקור למבוגרים אבל שינו אותה שתהיה מיועדת לצעירים ומבוגרים כאחד. בשנת 1966 אחרי סיום הסדרה יצא לאקרנים סרט הקולנוע מצויר באורך מלא בשם "האיש ששמו קדמוני" המבוסס על הסדרה וזכה להצלחה, הן מסחרית והן מהביקורות. בשנת 1994 יצא סרט לייב אקשן (בניגוד לקודמיו המצוירים) בשם "הפלינטסטונס" המבוסס על עלילת הסדרה שבו כיכבו ג'ון גודמן והאלי בארי. בשנת 2000 יצא סרט הפריקוול לסרט הקודם בשם "הפלינטסטונס: ויוה רוק וגאס" שגם הוא היה לייב אקשן. בישראל הסדרה שודרה בטלוויזיה החינוכית ובערוץ 2 תחת שידורי קשת עם תרגום (ערוץ 2 שידר גם את סרט הקרוסאובר עם משפחת סילוני), בערוץ הילדים בדיבוב ובערוץ המזרח התיכון במשך שנים רבות. מאוחר יותר, שודרה גם בערוץ Cartoon Network ולאחר מכן בערוץ ג'וניור, בדיבוב מחדש. סדרת הטלוויזיה דובבה בישראל פעמיים: פעם אחת בתחילת שנות ה-90, כשעל הבימוי וההפקה הופקד יוני חן, ואת שיר הפתיחה בעברית ביצעו אפי בן ישראל ושמוליק קלוסקי, ופעם שנייה בשנת 2010, כאשר על הבימוי הופקד עמי מנדלמן (ששר גם את שיר הנושא ביחד עם ענת ניב) ועל ההפקה יעל אללוף. פרד קדמוני (Fred Flintstone) שמעון כהן/עמי מנדלמן – הדמות הראשית בסדרה. וילמה קדמוני (Wilma Flintstone) גילת מואב/ענת ניב – אשתו של פרד. פבלס קדמוני (Pebbles Flintstone) לין כהן – בתם התינוקת של משפחת קדמוני. הדמות הראשית בסדרות הבת של משפחת קדמוני: "ילדי המערות", "יאבה-דבה דינוזאורים" (כילדה) ו"שעת קדמוני" (כנערה מתבגרת). חברתו הטובה ביותר ומושא אהבתו של באם-באם. דינו (Dino) – דינוזאור המחמד של משפחת קדמוני. בייבי פוס (Baby Puss) – חתול שן-חרב המחמד של משפחת קדמוני. ברני אבן (Barney Rubble) אוהד שחר/רוני בליץ – שכנו וחברו הטוב ביותר של פרד. בטי אבן (Betty Rubble) אפי בן-ישראל/אורלי קטן – אשתו של ברני וחברתה הטובה ביותר של וילמה. באם-באם אבן (Bamm-Bamm Rubble) – בנם התינוק המאומץ של משפחת אבן, חזק באופן פנומנלי. הדמות הראשית בסדרות הבת של משפחת קדמוני: "ילדי המערות", "יאבה-דבה דינוזאורים" (כילד) ו"שעת קדמוני" (כנער מתבגר). חברה הטוב ביותר ומושא אהבתה של פבלס. הופי (Hoppy) – דינוזאור דמוי קנגורו המשמש כחיית המחמד של משפחת אבן. משפחת סילוני מדיה וקבצים בנושא משפחת קדמוני בוויקישיתוף "משפחת קדמוני", במסד הנתונים הקולנועיים IMDb (באנגלית) "משפחת קדמוני", באתר Rotten Tomatoes (באנגלית) "משפחת קדמוני", באתר Metacritic (באנגלית) "משפחת קדמוני", במסד הנתונים הקולנועיים KinoPoisk (ברוסית) SG26 - מעריב, 24/02/1989, באתר jpress.org.il